**Проф. др Милан Ђукић**

Универзитетска дечја клиника Тиршова

**Интервентне транскатетерске процедуре код конгениталних**

**кардиоваскуларних аномалија**

Највећи напредак у кардиологији последњих 10-20 година чине технолошке иновације у неоперативном лечењу структурних кардиоваскуларних болести, које представљају непресушно поље за развој нових интервентних процедура.

Структурне болести срца и крвних судова чини група некоронарних обољења срца које обухватају конгениталне и стечене кардиоваскуларне аномалије. Структурне кардиоваскуларне болести, које се могу решавати интревентним транскатетерским процедурама, се могу груписати у:

1. Кардијалне септалне дефекте
2. Болести срчаних залистака
3. Васкуларне опструкције
4. Фистуле и друге васкуларне малформације
5. Остало

Специфичности у транскатетерској корекцији структурних обољења кардиоваскуларног система чине комплексна патологија, дуготрајна едукација за веома хетерогену групу обољења, интервенција и узраст пацијената, мултидисциплинарни приступ, неопходно искуство у селекцији пацијената и техничке могућности за различите типове интервенција укључујући и хибридне кардиохируршко-кардиолошке процедуре.